**מטלה 3 מתגלגלת**

**שם הרעיון – מלחמה (משחק קלפים)**

שאלה 2 ב: הוספת כלכלה למשחק

בחרו משחק קלפים/לוח/קופסה מוכר כלשהו, שאין לו כלכלה, ותכננו עבורו מערכת כלכלית. הסבירו בפירוט את המנבנה הכלכלה - האם זה סחר חליפין,עם/או בלי כסף, היצע קבוע? גדל? וכ’ו. הסבירו את השיקולים מאחורי הבחירות.שחקו במשחק כמה פעמים (כל חבר צוות בנפרד) ובדקו איך המערכת הכלכלית משפיעה על חווית השחקן.

בחרנו לקחת את משחק הקלפים הידוע “מלחמה” עם רעיון מקורי להוספת כלכלה למשחק.

**רקע על הרעיון:**

איך הכלכלה תתבצע? - נוסיף “כרטיס אשראי” (כמו שיש כרטיסי אשראי למונופול) כאשר בכל פעם שנצטרך להעביר כסף משחקן אחד לשחקן אחר נוריד מכרטיס אחד ונוסיף לאחר.

כמות הכסף הכללית - כמות הכסף הכללית תהיה אחידה לכולם. היא תעמוד על 500 ש”ח. כך שסך כל הכסף במשחק יסתכם ל500 כפול מספר השחקנים.

**חוקים נוספים עם הוספת הכלכלה למשחק:**

שחקן אשר יגיע ל0 ש”ח ויצטרך לשלם עוד כסף יפסיד אוטומטית.

שחקן אשר יעבור את ה400 כפול מספר המשתתפים ש”ח מנצח אוטומטית.

שחקן שהפסיד או ניצח מחזיר את כל הקלפים שלו לקופה אשר עוברת עירבוב ומחוקלת מחדש לשחקנים הנותרים.

**כיצד הכלכלה תבוא לידי ביטוי במשחק מלחמה?**

כידוע לוקחים מספר חבילות מסויים (בדרך כלל חבילה על כל משתתף) ומחלקים רנדומלית מספר שווה של קלפים לכל השחקנים.

כל פעם כל שחקן שולף קלף אחד מראש החפיסה והשחקן בעל הקלף הכי חזק (גדול מספרית) מנצח.

ישנו גם מצב של מלחמה בו שניים או יותר שחקנים שולפים קלף בעל ערך זהה, מורידים שלושה קלפים נוספים ואז השחקן עם הקלף הכי גדול מנצח.

**הכלכלה תעבוד בצורה הבאה:**

**עבור מצב בו אין “מלחמה” ושחקן אחד מנצח עם הקלף הכי חזק** - כל השחקנים שהפסידו מעבירים לשחקן המנצח סכום כסף השווה לסך ההפרש בין הקלף שלו לשלהם.

לדוגמה: אם אני ניצחתי עם קלף 10 ושני יריבים הפסידו לי כאשר ליריב א קלף 9 ויריב ב קלף 2 אז יריב א ישלם לי שקל אחד ויריב ב’ ישלם לי 8 שקלים.

**עבור מצב בו יש “מלחמה” בין שניים או יותר שחקנים** - במצב זה המנצח מרוויח הרבה יותר.

נחשב את ההפרש בין הקלף האחרון שהמנצח הוציא מהחבילה לבין כל אחד מהקלפים האחרונים שהיריבים הוציאו מהחבילה.

הסכום שכל יריב צריך להעביר למנצח הוא ההפרש בריבוע.

כלומר, אם המנצח סיים עם קלף נסיך (11) והמפסיד עם קלף 5 אז המפסיד צריך להעביר למנצח 6 בריבוע ש”ח = 36 ש”ח.

**עבור מצב בו יש יותר ממלחמה אחת** - במצב אשר יש בו מלחמה אחת אחרי מלחמה אחרת המנצח ירוויח הכי הרבה - לדוגמה עבור שתי מלחמות - המנצח יקבל את ההפרש בחזקת שלוש, עבור 3 מלחמות ההפרש ברביעית וכן הלאה.

**מהן האפשרויות הנוספות שנקבל מהכלכלה** -

עקב הוספת הכלכלה למשחק אנו נקבל משחק בו אפשר לעשות הרבה יותר מהפכים. מפסיד הופך למנצח אחרי מלחמה אחת שהלכה לטובתו.

מנצח לא חייב שיהיו בידו את כל הקלפים כמו במשחק מלחמה רגיל, הוא יכול להפסיד לאורך כל המשחק ובכמה מהלכים של “מלחמה” להגיע לסכום שהוצהר כסכום שבו מנצחים אוטומטית.

במשחק מלחמה רגילה ידוע כמעט מאמצע המשחק מי ינצח בסופו של דבר.. - זה שיש לו הכי הרבה קלפים.

במשחק המחודש עם הכלכלה, הכל יכול להיות..

יכול לקרות מצב בו מישהו מפסיד דרסטית ויריב אחר מנצח דרסטית ובכמה מהלכים לקראת סיום המשחק המפסיד הופך למנצח.

**חווית משחק של דניאל -**

בעקבות הסגר שיחקתי עם חברה שלי בלבד, לקחנו כרטיסי אשראי ממונופול ושיחקנו מלחמה לפי החוקים החדשים.

אני חייב להגיד שהיה ממש מהנה ומרענן לשחק משחק מותח כזה עם כל ההסגר. שובר שגרה לשחק משהו חדשלא הומצא לפניי.

היו מהפכים רבים במשחק, היו המון רגעים שחשבתי שאני עומד לנצח אך פתאום בכמה מהלכים בודדים ההובלה עברה לחברה שלי וכנ”ל להפך!

שיחקנו כ-8 משחקים ברצף - מתוכם אני ניצחתי 3 וחברה שלי 5 כאשר בניצחון אחד שלי ושניים שלה קרה בדיוק המקרה בו המפסיד הופך למנצח עם כמה ניצחונות במלחמות. היה ממש כיף!